Bosna i Hercegovina

FEDERACIJA BOSNE I HERCEGOVINE

ŽUPANIJA ZAPADNOHERCEGOVAČKA

OPĆINA POSUŠJE

**Općinski načelnik**

Broj: 01-1154/23

Posušje, 13.11.2023. godine

Na temelju članka 8 stavak 1 Pravilnika o upravljanju i korištenju logističkog centra za male poduzetnike i obrtnike općine Posušje(“Službeni glasnik općine Posušje”, broj:2/21), Općinski načelnik općine Posušje, raspisuje:

**JAVNI OGLAS**

**za prikupljanje ponuda  za dodjelu na korištenje poslovnih prostora po subvencioniranim uvjetima u sklopu Logističkog centra za male poduzetnike i obrtnike, općine Posušje**

|  |  |  |  |  |
| --- | --- | --- | --- | --- |
| **Opis poslovnih prostorija** | **Adresa**  **poslovnog prostora** | **Površina**  **u m2** | **Namjena** | **Cijena godišnje zakupnine u KM** |
| Poslovni prostor, na lokalitetu Poslovne zone “Osrdak” na parceli označenoj kao: k.č. 3563/8 k.o. Landeke  -poslovni prostor 4 površine 30,60 m2.  Korisnik ima pravo korištenja zajedničkih prostorija i to:  1. sanitarni čvor  2. čajne kuhinje  3. hodnici  4.zajedničke multifunkcionalne dvorane | Rastovača polje 40.  Posušje | 30,60 | ekološki prihvatljivo, primarno proizvodno poduzetništvo | 1.836, 00 KM |

Poduzetnici - početnici (u daljem tekstu: Korisnici) ostvaruju pravo na subvenciju zakupnine za korištenje radnih prostora i to kako slijedi:

|  |  |
| --- | --- |
| Razdoblje korištenja radnog prostora (godina) | Iznos općinske subvencije ( %) |
| 1. godina | 100 % |
| 2. godina | 75 % |
| 3. godina | 50 % |

Pod pojmom poduzetnika – početnika u smislu odredaba ovog natječaja podrazumijeva se pravna ili fizička osoba koja samostalno i trajno obavlja gospodarsku djelatnost radi ostvarivanja dohotka, odnosno dobiti na tržištu i koja je upisana u odgovarajući registar najduže godinu dana od dana prijavljivanja na natječaj za korištenje usluga Logističkog centra.

Postojeći poduzetnici (u daljem tekstu: Korisnici) ostvaraju pravo na subvenciju naknade iz stavka 1. ovog članka za korištenje radnih prostora i to kako slijedi:

|  |  |
| --- | --- |
| Razdoblje korištenja radnog prostora (godina) | Iznos općinske subvencije ( %) |
| 1. godina | 75 % |
| 2. godina | 60 % |
| 3. godina | 1. % |

Pod pojmom postojećeg poduzetnika u smislu odredaba ovog natječaja podrazumijeva se pravna ili fizička osoba koja samostalno i trajno obavlja gospodarsku djelatnost radi ostvarivanja dohotka, odnosno dobiti na tržištu i koja je upisana u odgovarajući registar duže od godinu dana od dana prijavljivanja na natječaj za korištenje usluga Logističkog centra.

Subvencija se odnosi samo na naknadu za korištenje poslovnog prostora, dok ostale troškove nastale u vezi s korištenjem prostora u punom iznosu snosi Korisnik.

U slučaju većeg broja prijava na natječaj za korištenje usluga Logističkog centra prednost imaju poduzetnici – početnici.

U slučaju da se na natječaj prijavi više poduzetnika – početnika, prednost imaju poduzetnici koji u radnom odnosu imaju više uposlenika.

Ugovor o korištenju usluga s najpovoljnijim ponuđačem će se zaključiti na period od 3 godine uz izuzetnu mogućnost produženja propisanih Pravilnikom o upravljanju i korištenju logističkog centra za male poduzetnike i obrtnike općine Posušje**.**

Pismena ponuda na Javni oglas dostavlja se na obrascu koji svaki zainteresirani ponuđač može preuzeti u uredu Općinskog načelnika svakim radnim danom od 07 do 15 sati u period dok je natječaj otvoren ili na službenoj Web stranici općine Posušje.

Ponude koje nisu dostavljene na propisanom obrascu neće se razmatrati.

Potrebna dokumentacija koju su ponuđači dužni priložiti uz prijavu na oglas:

- dokaz o identitetu podnositelja prijave ( kopija osobne iskaznice za osobu ovlaštenu za

zastupanje i aktualni izvod iz sudskog registra za pravne osobe, ili kopija osobne

iskaznice za vlasnika samostalne radnje i rješenje o obavljanju

samostalne djelatnosti)

- identifikacijski broj i obavijest o razvrstavanju po djelatnostima (ovjerene kopije)

- uvjerenje porezne uprave o izmirenim poreznim obavezama,

               Kovertirane prijave na propisanom obrascu sa potpisom podnositelja i brojem telefona te propisanom dokumentacijom, dostavljaju se preporučenom poštom ili neposredno na Protokol Općinskog načelnika općine Posušje, ulica fra Grge Martića broj 30, 88240 Posušje, sa naznakom: "Javni natječaj za dodjelu na korištenje poslovnih prostora".

Javni oglas ostaje otvoren 8 (osam) dana od dana objavljivanja na oglasnoj ploči općine Posušje zaključno do 1500 sati posljednjeg dana trajanja oglasa.

             Javni oglas bit će objavljen i na web-stranici i oglasnoj ploči Općine Posušje.

Nepotpune i neblagovremene prijave neće se uzeti u razmatranje.

Kontakt telefon:039 681 035 i 039 685 730

Na sjednici koja će se održati po isteku roka za podnošenje ponuda Povjerenstvo će otvoriti pristigle ponude redoslijedom njihova zaprimanja.

Ponude pristigle nakon isteka roka za podnošenje ponuda, kao i nepotpune ponude neće se razmatrati.

Sjednica Povjerenstva može se održati ako je prisutna većina članova.

O radu Povjerenstva vodi se zapisnik koji potpisuju svi članovi Povjerenstva.

Povjerenstvo nakon otvaranja ponuda i oglašavanja njihovih sadržaja utvrđuje koja je ponuda najpovoljnija, o čemu sastavlja rang listu ponuditelja, koju dostavlja općinskom načelniku.

Ukoliko više ponuđača ima isto vrednovanu najpovoljniju ponudu, Povjerenstvo će ih u rang listi jednako vrednovati I dostaviti Općinskom načelniku na odlučivanje.

Općinski načelnik zaključuje pismeni ugovor o korištenju usluga sa ponuđačem čija je ponuda najpovoljnija.

Općinski načelnik

\_\_\_\_\_\_\_\_\_\_\_\_\_\_\_

Ante Begić